kardosdrur/scandi-wiki huggingface dataset:
Junior-VM i håndbold 1981 (kvinder)

Juniorverdensmesterskabet i håndbold 1981 for kvinder var det tredje junior-VM i håndbold for kvinder. Mesterskabet blev arrangeret af International Handball Federation, og slutrunden med deltagelse af 11 hold blev afviklet i Canada i perioden 17. – 25. oktober 1981.

Mesterskabet blev vundet af de forsvarende mestre Sovjetunionen foran Jugoslavien og Vesttyskland. Det var Sovjetunionens andet junior-VM-guld, og holdet gik ubesejret gennem turneringen med seks sejre i seks kampe. I den indbyrdes kamp mod sølvvinderne Jugoslavien vandt det sovjetiske hold med 25-23.

Slutrunde

Indledende runde 

De 11 hold spillede i den indledende runde i tre grupper med tre eller fire hold. Hver gruppe spillede en enkelturnering alle-mod-alle, og de to bedst placerede hold i hver gruppe gik videre til finalerunden om placeringerne 1-6. Nr. 3 og 4 i hver gruppe gik videre placeringsrunden om 7.- til 11.-pladsen.

Gruppe A

Gruppe B

Gruppe C

Placeringsrunde 

I placeringsrunden spillede treerne og firerne fra hver indledende gruppe om placeringerne 7-11. De seks hold spillede en enkeltturnering alle-mod-alle, bortset fra at hold fra samme indledende gruppe ikke mødtes igen – i stedet blev resultatet af holdenes indbyrdes opgør i den indledende runde ført med over til placeringsrunden.

Finalerunde 

I finalerunden spillede de to bedst placerede hold fra hver indledende gruppe om placeringerne 1-6. De seks hold spillede en enkeltturnering alle-mod-alle, bortset fra at hold fra samme indledende gruppe ikke mødtes igen – i stedet blev resultatet af holdenes indbyrdes opgør i den indledende runde ført med over til finalerunden.

Kilder / eksterne henvisninger 
IHF – 1981 Women Junior CAN   
Handball World Archive – Women Junior Handball III World Championship 1981 Canada 17-25.10 

VM i håndbold
Håndbold i 1981
Kvindehåndbold
Hermann Hirt

Hermann Hirt (født 19. december 1865 i Magdeburg, død 12. september 1936 i Giessen) var en sammenlignende
sprogforsker.

Hirth blev ekstraordinær professor i Leipzig 1896 og ordentlig professor i Giessen 1912. Han deltog i de 12 tyske sprogmænds erklæring mod de altyske vranglærdomme om vestjydernes nationalitet 1914.

Hirth udgav Der Indogermanische Akzent (1895), Die Indogermanen (1905—06), Etymologie der deutschen Sprache (1909), Etymologie der neuhochdeutschen Sprache (1909, 2. udgave 1921), Indogermanische Grammatik, I—III (1927—28).

Kilder 

 

Filologer fra Tyskland
Ansatte ved Leipzigs Universitet
Ansatte ved Giessens Universitet
Faglitterære forfattere fra Tyrkiet
Tyskere i 1800-tallet
Tyskere i 1900-tallet
Salmonsens
Christianssands Bryggeri

Christianssands Bryggeri (CB) er et norsk bryggeri, der ligger i Grim, lige udenfor centrum af Kristiansand, og udgør Hansa Borg Bryggerier ASA sammen med Hansa Bryggeri i Bergen og Borg bryggeri i Sarpsborg.

Bryggeriets historie 

Bygningen af bryggeriet blev startet i 1856 af consul Ole Jacob Mørch. I 1859 måtte bryggeriet sælges som følge af de økonomiske tider, der rådede efter Krimkrigen. Det blev købt af consul Jørgen Christiansen for 22000 Speciedaler. Han fuldendte bygningen og startede produktionen i efteråret 1859. Kristiansand havde da ca. 11000 indbyggere og bryggeriet blev en god forretning.
Familien Christensen drev bryggeriet i fem generationer til 1964, da det blev overtaget af Tou Bryggeri, Stavanger. Derefter har bryggeriet haft flere ejere, lokale investorer og svenske Spendrups, før CB blev en del af Hansa Borg Bryggerier ASA i 1999.

Bryggeriets produkter 
Bryggeriets motto er "Brygget på kjærlighet og kildevann". Bryggeriets produkter produceres af kildevand fra Christian IVs kilde. Kilden blev fundet i 1932, en særdeles tør sommer. Der blev anvendt ønskekvist for at finde vand. Det befinder sig på 32 meters dybde, er krystalklart, 100% rent og holder konstant 9 °C.

Udover deres ølsorter, er CB kendt for sin Julebrus, der efterspørges over det meste af syd-norge op til jul

Venneforeningen "CB-øllets venner" er bryggeriets trofaste venner, der loyalt støtter op om bryggeriet.

Referencer

Eksterne henvisninger 
 Hansa Borg
 CB – ølets venner

Kristiansand
Bryggerier i Norge
Etableret i 1856
Gæstgiveren

Gæstgiveren er et værtshus og hotel i Allinge på Bornholm. Det holder åbent i sommerperioden og har næsten dagligt optræden af internationale rock- og popmusikere, ligesom flere af værelserne er indrettet i rockstil.

Noter

Eksterne henvisninger 
 Gæstgiverens hjemmeside

Allinge
Bygninger, konstruktioner og anlæg i Bornholms Regionskommune
Hoteller i Danmark
Kultur på Bornholm
Johan Ulrik Bredsdorff

Johan Ulrik Bredsdorff (22. maj 1845 i Vester Skerninge på Fyn – 15. august 1928 i Usserød) var en dansk landskabsmaler, bror til Christian og Thomas Bredsdorff.

Hans far, Christian Hornemann Bredsdorff, gift med Elise Bolette født Møller, var præst. Bredsdorff var polyteknisk eksaminand og studerede i fire år ved Den polytekniske Læreanstalt, men følte stedse uimodståeligere fristelser til at snige sig bort fra forelæsningerne for at male i Dyrehaven, trods den gængse betegnelse som ”geni” for en god kunstner gjorde ham yderlig forsagt. 1868 begyndte han på Kunstakademiet, hvor professor Frederik Vermehren opfordrede ham til at forsøge sig som figurmaler, men han følte intet kald i den retning. Han tegnede hos Vilhelm Kyhn og kom under stærk påvirkning af denne maler, der i øvrigt altid har henvist sine elever til naturen. Bredsdorff har dog formået at hævde sin personlighed i højere grad end andre af Kyhns disciple, hans billeder har ofte vist en fornøjelig frisk, ejendommelig og følelsesfuld opfattelse af naturen, men sjælden været helt fri for nogen kejtethed i det maleriske foredrag. Bredsdorff var nær ven med Godfred Christensen, og Bredsdorffs arbejder har flere ligheder med den landskabstradition, han repræsenterer. Han udstillede første gang på Charlottenborg Forårsudstilling 1870. Hans rejser i Schweiz 1877 og i Norge 1887 har kun bestyrket hans kærlighed til den danske natur. I de sidste år var han bosat i Birkerød. Hans hustru Dagmar var en datter af stiftsprovst Hans Frederik Helveg. Han blev Ridder af Dannebrog 1913.

Kilder

Eksterne henvisninger 
 

 
 
 BLF :: Birkerød Lokalhistoriske Forening  om Johan Ulrik Bredsdorff

Malere fra Danmark
Personer fra Fyn
Danskere i 1800-tallet
Danskere i 1900-tallet
Landskabsmalere
Johan Ulrik
Personer i Kraks Blå Bog (afdøde)
Riddere af Dannebrog
Lennart von Lowzow

Lennart von Lowzow (født 23. maj 1927 i København, død 1. januar 2019) var en dansk orlogskaptajn, hofjægermester og kammerherre, bror til Oluf Krieger von Lowzow.

Han var søn af Knud Krieger von Lowzow og Marie Antoinette f. Bille-Brahe-Selby. Lowzow var ejer af Løvenholt fra 1960-1994. Han havde også været medlem af Folketinget for Det Konservative Folkeparti.

6. juli 1960 ægtede han i Them Kirke Birgitte Eileen Foss, barn af Einar Philip Foss. Parret fik to børn.

Kilder 
 </ref>
 </ref>

Lennart
Godsejere fra Danmark
Folketingsmedlemmer i 1900-tallet
Personer fra København
Tidligere folketingsmedlemmer fra Det Konservative Folkeparti
Søofficerer fra Danmark
Kammerherrer fra Danmark
Hofjægermestre fra Danmark
Griff Rhys Jones

Griffith Rhys Jones, bedre kendt som Griff Rhys Jones, (født 16. november 1953), er en walisisk komiker, forfatter og skuespiller. 

Han fik sit nationale gennembrud i 1980'erne, da han sammen med Mel Smith medvirkede i en række komedieserier i engelsk TV, bl a Not the Nine O'Clock News – på dansk Det er ikk' TV-Avisen.

Eksterne henvisninger 

 

Komikere fra England
Manuskriptforfattere fra Storbritannien
Skuespillere fra England
Rejsebogsforfattere fra Storbritannien
Steen Langebæk

Steen Tage Langebæk (født 1. oktober 1927 i København - 23. oktober 2020) var en dansk landsretssagfører og erhvervsleder.

Han var søn af direktør Tage Holm Langebæk og hustru Kate Carrie født Henriques. Som søn af en jødisk mor måtte han under Besættelsen flygte til Sverige. I 1946 blev han student fra Sortedam Gymnasium.

I 1952 blev han cand.jur. og fik 1957 bestalling som landsretssagfører. Fra 1971 var Steen Langebæk medlem af direktionen for virksomheden Sophus Berendsen og var fra 1975 til 1982 administrerende direktør for samme.

Han havde haft tillidsposter i landsindsamlingerne Flygtning 86 og Flygtning 90 og været medlem af den danske Helsinki-komité. Generelt har Langebæk været en stærk kritiker af Danmarks flygtningepolitik.

Han havde bestyrelsesposter i bl.a. Det Danske Kulturinstitut, Hamlet-festspillene på Kronborg, Dansk Jødisk Museum, Sofiefonden, Det Udenrigspolitiske Selskab, Fregatten Peder Skram Fonden, Danisco, Royal Copenhagen, Bang & Olufsen, Kulturby 96, British Import Union og komiteen for Danmarks deltagelse i verdensudstillingen i Sevilla.

2000-03 var Steen Langebæk formand for Ældre Sagen, ligesom han 2001-07 var præsident for den europæiske ældreplatform AGE. Organisationen gjorde ham efterfølgende til ærespræsident.

Langebæk skrev bøgerne Bestyrelsen, idégrundlag og funktion , Bestyrelsens ABC og i 2013 Udsæt aldrig.

Fra den 20. juni 1950 og frem til hendes død var han gift med Ruth Skovgaard (10. august 1927 - 24. maj 2012), datter af arkitekt Hans Georg Skovgaard. Parret fik 4 børn sammen.

Referencer/Kilder 

 "85: Steen Tage Langebæk", Politiken.dk, 1. oktober 2012.

Advokater fra Danmark
Erhvervsfolk fra Danmark
Danskere i 1900-tallet
Personer fra København
Jøder fra Danmark
Danskere i 2000-tallet
Foreningsformænd fra Danmark
Personer i Kraks Blå Bog (afdøde)
Atilla

Atilla Dogan er en dansk musikproducer, der blandt andet er kendt fra Rent Mel og Jooks soloplade Priviligeret.
Han er kendt for sine karakteristiske og anderledes produktioner.

Atilla var sammen med Jooks stifter af pladeselskabet "Hideout", hvor blandt andet kunstnere som, Sivas (musiker), Mikkel Mund, Reza og MellemFingaMuzik var en del af.

Producer historik 
 Jooks - Priviligeret
 Rent Mel - Ingen Stress Gisli – Kisses From A Bastard Xander Over skyer under vand''

Gæsteoptræder 
 L.O.C. – Nyt Fra Vestfronten 3, MP3 (Producering)
 Clemens – Det Fortabte Album, CD (Producering)
 Pede B – B-Mennesket – The Mixtape, CD (Producering)
 Per Vers – Politiker For En Dag "Det' Mer' End Et Spil", CD Single (Musik)
 Tegnedrengen – Løg Til Dine Kindposer, CDEP (Producering)
 DJ Typhoon præsenterer Gadeplan, CD (Producing)
 Diverse / Kompilationer – Dansk Rap 2003-2006, 2CD (Producering)
 Diverse / Kompilationer – Den Nye Skole – 100% Hiphop, CD (Producing)
 Diverse / Kompilationer – Fight Beats, CD (Producering)
 Diverse / Kompilationer – Fight Beats Part 2, CD (Producering)
 Diverse / Kompilationer – Hjemmebrændt, MP3 (Producing)
 Diverse / Kompilationer – Rapspot Julekalenderen 2003, MP3 (Producering)

Tjek fødsels- og dødsår
Musikproducere fra Danmark
Craig C. Mello

Craig Cameron Mello (født 18. oktober 1960 i New Haven) er en amerikansk udviklingsbiolog som modtog Nobelprisen i fysiologi eller medicin i 2006 sammen med Andrew Fire. Mello arbejder i dag på University of Massachusetts.

Mello og Fire modtog nobelprisen for deres opdagelse af fænomenet RNA-interferens, ofte forkortet RNAi. RNA er sædvanlig enkelstrenget, men det forekommer også som dubbelstrenget RNA. RNA-interferens indebærer at sådanne dubbelstrengede RNA molekyler kan hæmme udtrykket af et gen, således at proteinsyntesen af dette hæmmes. RNA-interferens kan betragtes som et slags immunforsvar for genomet. Mello og Fire studerede fænomenet med rundormen C. elegans som modelorganisme.

Eksterne links 
 Nobelprize.org, Nobelpriset i medicin 2006 (engelsk)
 Nobelprize.org, Craig Mello – selvbiografi (engelsk)

Nobelprismodtagere i medicin
Biologer fra USA
Nobelprismodtagere fra USA
Sekundærrute 179

Sekundærrute 179 er en rutenummereret landevej i Sydjylland.

Ruten går fra rundkørslen vest for motorvejsfrakørsel Kliplev på E45 forbi Bolderslev, Agerskov, Toftlund til rute 24 ved Ribe. Mellem Kliplev og Toftlund følger den rute 175.

Rute 179 har en længde på ca. 58 km.

Kilder 

179
Sekundærrute 471

Sekundærrute 471 er en rutenummereret landevej i Midtjylland.

Ruten følger Trehøjevej fra rute 467 vest for Vildbjerg forbi Vildbjerg til rute 18 nord for Herning.

Rute 471 har en længde på ca. 13 km.

Kilder 

471
Gustave Caillebotte

Gustave Caillebotte (født 19. august 1848 i Paris, død 21. februar 1894 i Gennevilliers) var en fransk maler inden for impressionismen. 

Han var specielt inspireret af Claude Monet. Caillebotte var bedre rustet økonomisk end de fleste af sine kunstnerkolleger og støttede dem flere gange. De gengældte hans støtte ved at forære ham malerier. Han fik hurtigt opbygget en samling af impressionistisk kunst. Hans malerier blev senere doneret til Luxembourgmuseet.

Eksterne henvisninger 
 

Malere fra Frankrig
Impressionistiske malere
Kunstsamlere fra Frankrig
Franskmænd i 1800-tallet
Personer fra Paris
Junior-VM i håndbold 1983 (kvinder)

Juniorverdensmesterskabet i håndbold 1983 for kvinder var det fjerde junior-VM i håndbold for kvinder. Mesterskabet blev arrangeret af International Handball Federation, og slutrunden med deltagelse af 16 hold blev afviklet i Frankrig i perioden 17. – 22. oktober 1983.

Mesterskabet blev vundet af de forsvarende mestre Sovjetunionen foran Østtyskland og Sydkorea. Det var Sovjetunionens tredje junior-VM-guld (og tredje titel i træk), og holdet gik ubesejret gennem turneringen med seks sejre i seks kampe. I finalen vandt det sovjetiske hold med 22-17 over Østtyskland, mens bronzekampen endte med sydkoreansk sejr på 26-23 over Jugoslavien.

Slutrunde

Indledende runde 

De 16 hold spillede i den indledende runde i tre grupper med tre eller fire hold. Hver gruppe spillede en enkelturnering alle-mod-alle, og de to bedst placerede hold i hver gruppe gik videre til hovedrunden om placeringerne 1-8, mens nr. 3 og 4 i hver gruppe gik videre placeringsrunden om 9.- til 16.-pladsen.

Gruppe A

Gruppe B

Gruppe C

Gruppe D

Placeringsrunde 

I placeringsrunden spillede treerne og firerne fra hver indledende gruppe om placeringerne 9-16. De otte hold blev inddelt i to nye grupper, som hver spillede en enkeltturnering alle-mod-alle, bortset fra at hold fra samme indledende gruppe ikke mødtes igen – i stedet blev resultatet af holdenes indbyrdes opgør i den indledende runde ført med over til placeringsrunden.

Vinderne af de to grupper gik videre til placeringskampen om 9.-pladsen, toerne gik videre til kampen om 11.-pladsen, treerne til kampen om 13.-pladsen, mens firerne måtte tage til takke med at spille om 15.-pladsen.

Gruppe I

Gruppe II

Placeringskampe

Hovedrunde 

I hovedrunden spillede vinderne og toerne fra de indledende grupper om placeringerne 1-8. De otte hold blev inddelt i to nye grupper, som hver spillede en enkeltturnering alle-mod-alle, bortset fra at hold fra samme indledende gruppe ikke mødtes igen – i stedet blev resultatet af holdenes indbyrdes opgør i den indledende runde ført med over til placeringsrunden.

Vinderne af de to grupper gik videre til VM-finalen, toerne gik videre til bronzekampen, treerne til kampen om 5.-pladsen, mens firerne måtte tage til takke med at spille om 7.-pladsen.

Gruppe I

Gruppe II

Placeringskampe og finaler

Kilder / eksterne henvisninger 
IHF – 1983 Women Junior FRA   
Handball World Archive – Women Junior Handball IV World Championship 1983 France 17-25.10 

VM i håndbold
Håndbold i 1983
Kvindehåndbold
Sekundærrute 184

Sekundærrute 184 er en rutenummereret landevej i Sydjylland.

Ruten går fra Brande via Arnborg og Lind til Herning.

Rute 184 følger den gamle primærrute 18 mellem Give og Holstebro de steder hvor rute 18 er udbygget til motorvej eller motortrafikvej. Ruten fortsætter i syd i rute 176.

Rute 184 har en længde på ca. 32 km.

Kilder 

184
Sekundærrute 158

Sekundærrute 158 er en rutenummereret landevej på Bornholm.

Ruten går fra Allinge over Gudhjem og Svaneke til Nexø.

Rute 158 har en længde på ca. 39 km.

Kilder 

158
Sekundærrute 159

Sekundærrute 159 er en rutenummereret landevej på Bornholm.

Geografisk placering
Ruten går fra Rønne over Hasle til Allinge.

Længde
Rute 159 har en længde på ca. 24 km.

Kilder 

159
Anh Le Yen Hoang

Anh Lê Yen Hoang er en restauratør og kogebogsforfatter som er født i Vietnam, men har siden 1979 boet i Danmark.

Baggrund 
Anh Lê er født i Vietnam, hvor hun boede ind til, hun var 5 år. I 1979 flygtede Anh Lê og hendes familie – mor, far og tre brødre – som bådflygtninge fra Vietnam. De kom til Danmark og blev først bosat i Aalborg og senere i Aabybro.
I Aabybro arbejdede Anh på sin mors grillbar som ekspedient, ligeledes lavede hun maden. Hun blev sproglig student fra Aalborg Katedralskole i 1993. I 1995 tog hun en kort videregående uddannelse i markedsøkonomi fra Aalborg Universitet. I 1996 tog Anh Lê til Vietnam, her blev hun assisterende projekt leder i et projekt der omfattede gadebørn i Saigon. Det var her grundstenen blev lagt til Anh’s samarbejde med SOS-børnebyerne i Vietnam. Anh havde en drøm om at åbne en vietnamesisk restaurant. Denne drøm havde hun haft lige siden de stod i moderens grillbar. I 2003 lykkedes det hende, da LêLê slog dørene op for første gang på Vesterbrogade 56 i København, hvor det vietnamesiske gadekøkken for første gang blev introduceret i Danmark. Restauranten var en succes og i 2006 flyttede Anh og brødrene restauranten længere ned af Vesterbrogade til større lokaler, hvor de gik konkurs med en større gæld. Imidlertid kunne familien starte et nyt firma sammen med Per Ulrik Andersen og fortsætte blandt andet i lokalerne på Vesterbrogade.

Kærligheden til mad 
Anh Lê har altid været fascineret af mad. Det startede da hun stod i moderens grillbar og drømte sig væk til et mere avanceret køkken, hendes ophold i blandt andet Frankrig og Vietnam har inspireret hende til de senere tiltag i forbindelse med LêLê.
Det er specielt hendes rejser til Vietnam og det øvrige Asien, arbejdet med gadebørn og det vietnamesiske gadekøkken, der har givet hende idéer til meget af hendes moderne, vietnamesiske køkken. I det moderne vietnamesiske køkken lægger Anh vægt på brugen af friske danske råvarer. Det er dog stadig brugen af vietnamesiske krydderurter som Vietnamesisk mynte, savtakkede koriander og forskellige slags chili der præger opskrifterne. Det franske touch kan blandt andet opleves ved brugen af rødvinsvinaigrette i specielle retter.

Forfatterskab 

 LêLê’s gadekøkken; Thanning og Appel 2008;

Litteratur 

 Femina Nr 10, 5. marts 2009. Side 80-83.
 Helse Nr 3, April 2009. Side 48-49

Eksterne henvisninger 
 "Dyrkning af ris udleder for meget CO2" (MiljøMetropolen) 
 Thaning og Appel (bogomtale) 
 "Mad er kærlighed" (DR, P1, 17. juli 2008)
 "De jyske vietnamesere" (film af Dan Säll fra 2007)

Noter 

 

Kokke fra Danmark
Kogebogsforfattere fra Danmark
Restauratører fra Danmark
Dansksprogede forfattere fra Danmark
Sekundærrute 191

Sekundærrute 191 er en rutenummereret landevej i Sydjylland.

Ruten går fra Esbjerg via Vejen og Lunderskov til Kolding. Ruten følger den gamle E20 før udbygning til motorvej.

Rute 191 har en længde på ca. 78 km.

Kilder 

191
Magstræde

Magstræde er en gade i Indre By i København. Den strækker sig fra Rådhusstræde til Knabrostræde, og øst herfor fortsætter gaden som Snaregade. Husene i Magstræde blev kun delvist ramt af Københavns brand i 1728 og undgik helt branden i 1795. Gaden indeholder derfor nogle af de ældste borgerhuse i København.

Strædet var omkring 1900 sæde for prostitution.

Magstræde er en af de få tilbageværende gader i København, der i dag er brolagt. Alle huse i gaden er fredet, bortset fra nr. 4 og nr. 10.

Ejendomme i gaden 
Magstræde 3 har byens ældste gadedør fra 1730'erne
Nr. 6 ("Hofsnedkerens gård" efter den dygtige Schaeffer) er opført i 1733-1734 af murermester Philip de Lange (1704-1766). Ejendommen gennemgik en prisbelønnet renovering i 1976. Historikeren og embedsmanden Ove Malling (1748-1829) boede i nr. 6 i perioden 1776-1780. Ejendommen bebos i dag af en række erhvervslejere, bl.a. Rossini Caviar. I nr. 6 skete der i 1944 et uopklaret mord på enkefru Ane Margrethe Nielsen. Hun blev fundet død i sin lejlighed den 28. januar 1944. Ejendommen benævnes også Struensees Gård. 
I nr. 10 boede komponisten Sarti
I 14 ligger kulturhuset Huset
Gorm's Pizza ligger i nr. 16. Restaurant Abelone havde til huse i nr. 16 fra 1975 frem til slutningen af 90'erne. I begyndelsen af 1900-tallet lå et bordel på adressen. Huset har også rummet bryggeri og traktørsted.
Nr. 17-19 er tvillingehuse opført omkring 1640 og er blandt de ældste eksisterende borgerhuse i København. Gennem gården er adgang til Nybrogade 30. Guldhornstyven Niels Heidenreich var i en periode logerende i nr. 19, hvor han ernærede sig som falskmøntner.

Referencer

Eksterne links 
Omtale af Magstræde  på indenforvoldene.dk

Gader i Indre By (København)
Knabrostræde

Knabrostræde er en gade i Indre By i København. Den strækker sig fra Strøget (hvor Nygade og Vimmelskaftet mødes) til Slotsholmskanalen ved Nybrogade.

Knabrostræde er opkaldt efter Knarrebro, der var en såkaldt mag (et offentligt lokum placeret på en bådebro, hvor man kunne sidde i ro og mag og forrette sit ærinde). Knabrostrædes navn har været forklaret som et minde om en knagende bro; men broen blev ikke bygget før i 1650'erne, mens gadens navn var kendt i 1547 som Knagerøgstræde, dvs. den knagende rygs stræde, hvad der kan henvise til anstrengelser ved brug af en mag.

I Knabrostræde finder man bl.a. standup-scenen Comedy Zoo.

Eksterne henvisninger

Noter 

Gader i Indre By (København)
Junior-VM i håndbold 1985 (kvinder)

Juniorverdensmesterskabet i håndbold 1985 for kvinder var det femte junior-VM i håndbold for kvinder. Mesterskabet blev arrangeret af International Handball Federation, og slutrunden med deltagelse af 15 hold blev afviklet i Sydkorea i perioden 19. – 30. oktober 1985.

Mesterskabet blev vundet af de forsvarende mestre Sovjetunionen foran Sydkorea og Polen. Det var Sovjetunionens fjerde junior-VM-guld (og fjerde titel i træk), og holdet gik ubesejret gennem turneringen med syv sejre i syv kampe. I finalen vandt det sovjetiske hold med 27-24 over værtslandet Sydkorea, som dermed opnåede holdets bedste resultat ved junior-VM indtil da. Bronzekampen endte med polsk sejr på 30-29 over Østtyskland efter 2 × forlænget spilletid.

Slutrunde

Indledende runde 

De 15 hold spillede i den indledende runde i fire grupper med tre eller fire hold. Hver gruppe spillede en enkelturnering alle-mod-alle, og de tre bedst placerede hold i hver gruppe gik videre til hovedrunden om placeringerne 1-12, mens firerne gik videre placeringsrunden om 13.- til 15.-pladsen.

Gruppe A

Gruppe B

Gruppe C

Gruppe D

Placeringsrunde 

I placeringsrunden firerne fra de indledende grupper om placeringerne 13-15. De tre hold blev samlet i én gruppe, som spillede en enkeltturnering alle-mod-alle.

Hovedrunde 

I hovedrunden spillede vinderne, toerne og treerbe fra de indledende grupper om placeringerne 1-12. De tolv hold blev inddelt i to nye grupper, som hver spillede en enkeltturnering alle-mod-alle, bortset fra at hold fra samme indledende gruppe ikke mødtes igen – i stedet blev resultaterne af holdenes indbyrdes opgør i den indledende runde ført med over til placeringsrunden.

Vinderne af de to grupper gik videre til VM-finalen, toerne gik videre til bronzekampen, treerne til kampen om 5.-pladsen, firerne til kampen om 7.-pladsen, femmerne til kampen om 9.-pladsen, mens sekserne måtte tage til takke med at spille om 7.-pladsen.

Gruppe I

Gruppe II

Placeringskampe og finaler

Kilder / eksterne henvisninger 
IHF – 1985 Women Junior KOR   
Handball World Archive – Women Junior Handball V World Championship 1985 South Korea 19-30.10

Noter 

VM i håndbold
Håndbold i 1985
Kvindehåndbold